„Ärge taganege järgnema tühiseile jumalaile, kes ei too kasu ega päästa, sellepärast et need on tühised!“ (1 Sm 12,21)
Selleks, et saavutada Jumala plaanitu oma elus, tuleb tunda oma annet ja eesmärki. Neile kahele pühendunud olles tuleb näidata kahte järgnevat omadust – distsipliini ja pühendumust. Viiuldaja Fritz Kreisler oli just selliste omadusega mees. Inimesed tulid teda New Yorgi suurde kontserdimajja kuulama, kuid viiuldaja enda tee sinna oli väga konarlik. Väikese poisina tahtis ta väga viiulit mängida ja tema vanemad võimaldasid seda. Kahjuks ei teinud ta edusamme ning peale paari aastat jäid tunnid katki. Järgnevate aastate jooksul õppis ta meditsiini, kuid ei lõpetanud. Ta läks sõjaväkke, kuid teda ei edutatud seal. Fritz proovis õnne veel mitmelgi elualal, kuid ei saavutanud üheski neist läbimurret. Lõpuks sai ta aru, et viiuli mängimine oli ainus, mida ta elus nautis. Ta läks tagasi oma viiuliõpetaja juurde ja ütles, et tahab mängida. „Hästi,“ ütles õpetaja. „Ma võtan sind oma õpilaseks, aga ainult siis, kuid omandad asendamatu omaduse, mis on vajalik, et saada suureks viiuldajaks. Sa pead näitama võitmatut pühendumust.“ Niisiis, millised on edule viivad sammud? 1) tunne oma anne ära. 2) tea oma eesmärki. 3) pühendu protsessile, ükskõik, kui kaua see aega võtab. 4) usu, et Jumal õnnistab Su pingutusi.